Säviänvirran kanava

Säviänvirran (Säviän) kanava sijaitsee Rautalammin reitillä Pielaveden ja Nilakan välillä. Vanhempi Säviän kanava rakennettiin 1892–1893 Säviänvirran pohjoiseen haaraan. Tämä suluton kanava on 520 metriä pitkä, sen pohjaleveys on 9 metriä ja syvyys 2 metriä. Kanavan yli rakennettiin rautainen kääntösilta jota hoitamassa oli siltavahti. Liikenne kanavalla alkoi varsinaisesti 1895 kun Kolun kanavan valmistuttua avautui yhteys Iisvedelle.

1970-luvulla rakennettu uudempi Säviänvirran kanava on ruopattu Säviänvirran eteläiseen päähaaraan vanhan kanavan eteläpuolelle. Sen suurin syväys on 2,4 metriä.

Lähteet 
 Suomen kanavat: Säviän-Säviänvirran kanava
 Pieni Tietosanakirja IV. San Remo - Öölanti: Säviä.  Otava 1925–1928

Suomen kanavat
Pielaveden liikenne
Rautalammin reitti
Pielaveden rakennukset ja rakennelmat